Иван Пейчев
Остава ти белия плаж…

chitanka.info

Остава ти белия плаж.

Остава ти

само морето,

мандаринени

сгърчени

сухи кори ти остават.

Мандарине, ти

не идвай на плажа,

остава ти

само смъртта

с далечна любов

и безсмислие.

Не слизай на плажа

използван от други,

Мандарине,

със счупен фенер.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.